钦定古今图书集成/明伦汇编/氏族典/第293卷 > 《廖用贤尚友录》 > 方秉白
## 钦定古今图书集成/明伦汇编/氏族典/第293卷 > 《廖用贤尚友录》 > 方秉白

按《万姓统谱》：“秉白字直甫，号草堂，与其群从秉俟同
时隐居。教授林光朝、方翥、刘夙及其弟朔诸名士皆
其友也。孝宗朝，宪臣以孝廉荐，不起。传家惟书数厨
而已。郡守赵彦励尝辟修《莆阳志》。后以阜鸣恩赠朝
散大夫。有《草堂文集》。”

===方壬===按《万姓统谱》：“壬字若水，元采曾孙。淳熙中游太学，往
返建安，必参谒朱熹，擢第为漳州长泰簿。时熹为守，
辟壬主学，条上讲说、课试、差补等十事，熹令诸邑仿
之。每见民间疾苦，悉别白为熹言之。后熹召还，出《大
学章句》，俾刊示学者。”